

**หนังสือสัญญาจ้างทำเว็บไซต์**

สัญญาเลขที่ (ฟนท)001/2567

สัญญาฉบับนี้ทำขึ้น ณ มหาวิทยาลัยฟาฏอนี ตั้งอยู่ที่ 135/8 หมู่ 3 ตำบลเขาตูม อำเภอยะรัง จังหวัดปัตตานี 94160 เมื่อวันที่ 24 ธันวาคม 2567 ระหว่าง นายอริส มุคุระ (หัวหน้าหน่วยสอบที่ 80 กระบี่) ที่อยู่ ซึ่งต่อไปในสัญญานี้เรียกว่า “ผู้ว่าจ้าง” ฝ่ายหนึ่งกับ นายอาริฟ ยะโกะ ที่อยู่ คณะวิทยาศาสตร์และเทคโนโลยี มหาวิทยาลัยฟาฏอนี หมู่ 3  ตำบลเขาตูม อำเภอยะรัง จังหวัด ปัตตานี ซึ่งต่อไปในสัญญานี้เรียกว่า “ผู้รับจ้าง” อีกฝ่ายหนึ่ง

คู่สัญญาได้ตกลงกันมีข้อความดังต่อไปนี้

**ข้อ 1. ข้อตกลงว่าจ้าง**

ผู้ว่าจ้างตกลงจ้างและผู้รับจ้างยินยอมรับจ้างให้ดำเนินการจัดทำและพัฒนาเว็บไซต์ตามข้อกำหนดและเงื่อนไขแห่งสัญญานี้

ผู้รับจ้างจะพัฒนาเว็บไซต์ให้มีคุณสมบัติและฟังก์ชันการทำงานตามสัญญานี้ โดยประกอบด้วย Domain and Hosting (1 ปี), Landing Page, ระบบ Blog, ระบบลงทะเบียน, ระบบล็อกอินและโปรไฟล์, ระบบแสดงผลการศึกษา, Dashboard, การออกแบบและตกแต่ง พร้อมเนื้อหา

**ข้อ 2. ระยะเวลาการดำเนินงาน**

2.1 ผู้รับจ้างตกลงดำเนินการให้แล้วเสร็จภายในระยะเวลาตั้งแต่วันที่ 4 พฤศจิกายน 2567 ถึงวันที่ 25 ธันวาคม 2567

**ข้อ 3. ค่าจ้างและการชำระเงิน**

ผู้ว่าจ้างตกลงจ่ายและผู้รับจ้างตกลงรับเงินค่าจ้าง จำนวนเงินรวม 65,000 บาท (หกหมื่นห้าพันบาทถ้วน) ไม่รวมภาษีมูลค่าเพิ่ม โดยผู้จ้างได้ชำระมัดจำแล้วจำนวน 19,500 บาท (หนึ่งหมื่นเก้าพันห้าร้อยบาทถ้วน) ชำระในวันทำสัญญา และกำหนดการชำระเงินที่เหลือ จำนวน 45,500 บาท (สี่หมื่นห้าพันห้าร้อยบาทถ้วน)โดยจะดำเนินการเป็น 4 งวด ดังนี้

งวดที่ 1 จำนวน 11,375 บาท ชำระในวันที่ 10 มกราคม 2568

งวดที่ 2 จำนวน 11,375 บาท ชำระในวันที่ 1 กุมภาพันธ์ 2568

งวดที่ 3 จำนวน 11,375 บาท ชำระในวันที่ 1 มีนาคม 2568

งวดที่ 4 จำนวน 11,375 บาท ชำระในวันที่ 1 เมษายน 2568

**ข้อ 4. การตรวจรับงาน**

4.1 ผู้ว่าจ้างจะตรวจสอบผลงานภายในระยะเวลา 1 เดือน นับจากวันที่ได้รับงาน

4.2 หากพบปัญหาหรือข้อบกพร่อง เช่น ปัญหา UI, Bug, Server หรือ Hosting ผู้รับจ้างต้องแก้ไขให้เสร็จภายใน 3 เดือนแรกหลังการส่งมอบงาน โดยไม่มีค่าใช้จ่ายเพิ่มเติม

**ข้อ 5. ความลับทางธุรกิจและข้อมูล**

ผู้รับจ้างตกลงเก็บรักษาข้อมูลจากผู้ว่าจ้างเป็นความลับ และจะไม่เปิดเผยหรือใช้ข้อมูลดังกล่าวเพื่อวัตถุประสงค์อื่นใด เว้นแต่ได้รับอนุญาตเป็นลายลักษณ์อักษร

**ข้อ 6. เงื่อนไขการยกเลิกสัญญา**

ผู้ว่าจ้างมีสิทธิยกเลิกสัญญาหากผู้รับจ้างไม่สามารถดำเนินการให้แล้วเสร็จตามที่กำหนด โดยแจ้งเป็นลายลักษณ์อักษรล่วงหน้าภายใน 14 วัน

ผู้รับจ้างมีสิทธิยกเลิกสัญญาหากผู้ว่าจ้างไม่ดำเนินการชำระเงินตามที่ตกลง โดยแจ้งเป็นลายลักษณ์อักษรล่วงหน้าภายใน 14 วัน

**ข้อ 7. การบริการหลังการขาย**

7.1 ต่อตลอดการ hosting กับทางผู้รับจ้าง หากมีปัญหาในเรื่องของ bug server, และ hosting ทางผู้รับจ้างจะรับผิดชอบและแก้ใขให้ โดยไม่มีค่าใช้จ่ายเพิ่มเติม

หลังจากผู้ว่าจ้างได้รับมอบงานและตรวจสอบความเรียบร้อยของเว็บไซต์แล้ว การดูแลรักษา hosting และการต่ออายุจะถือเป็นความรับผิดชอบของผู้ว่าจ้าง โดยผู้รับจ้างจะไม่รับผิดชอบใด ๆ ที่เกิดขึ้นหลังจากการส่งมอบงาน

สัญญาฉบับนี้ทำขึ้นเป็นสองฉบับ มีความถูกต้องตรงกัน คู่สัญญาได้อ่านและเข้าใจข้อความโดยละเอียดตลอดแล้ว จึงได้ลงลายมือชื่อ พร้อมทั้งประทับตรา (ถ้ามี) ไว้เป็นสำคัญต่อหน้าพยาน และคู่สัญญาต่างยึดถือไว้ฝ่ายละหนึ่งฉบับ

(ลงชื่อ)..........................................ผู้ว่าจ้าง

(นายอริส มุคุระ)

หัวหน้าหน่วยสอบที่ 80 กระบี่

(ลงชื่อ)..........................................ผู้รับจ้าง

(นายอาริฟ ยะโกะ)

ผู้มีอำนาจลงนามผูกพัน

หน่วยปัญญาประดิษฐ์และเทคโนโลยี มหาวิทยาลัยฟาฎอนี

(ลงชื่อ)..........................................พยาน

(.........................................)

......................................................................................

......................................................................................